ભારત હોય કે વિદેશ યુવાનોના લોહીમાં કંઇક નવું કરવાનો જુસ્સો હંમેશા જોવા મળે છે. આ કારણે યુવાનો પોતાની જીવનશૈલીને અનુકૂળ હોય તેવી રીતે ભંગાર જોડીને અવનવી ઉપયોગી વસ્તુઓ બનાવે છે. ઇન્ડોનેશિયાના યુવાનો પણ આવી જ પ્રવૃત્તિમાં ઉત્સાહથી ભાગ લે છે. ઇન્ડોનેશિયાના બાલીના ઉબુદ શહેરમાં વિચિત્ર અને અનોખો સ્કૂટર ફેસ્ટિવલ યોજવામાં આવે છે. આ ફેસ્ટિવલમાં યુવાનો જુના વેસ્પા સ્કૂટર્સ લાવે છે અને તેને મોડિફાઇડ કરીને જંગલી લૂક આપે છે. આ ફેસ્ટિવલમાં સ્પર્ધાઓ પણ યોજાય છે. આ ફેસ્ટિવલનો મુખ્ય હેતુ મનોરંજન સાથે યુવાનોની ક્રિએટિવિટી અને ટેકનિકલ એબિલિટીને વિકસાવવાનો છે. જેના પરિણામે એવા વિચિત્ર અને ક્યારેક ભયાનક સ્કૂટર્સ બને છે કે તમે ક્યારેય જોયા નહીં હોય... આવો જોઇએ કેવા વિચિત્ર સ્કૂટર તૈયાર થાય છે અહીં...